जौगा मान गोनां रावसोलायनाय दामिन जागायजेननो, साहित्य अकाडेमीया सेबखांनाय बिजोङाव जागायजेननाय आरो आथिखालाव अनुकृति वेबचाइडा मोनहोनाय रावसोलायगिरिनि हादरारि मुंफारिलाइ जौगाहोनो थांखि लानाय जादों। बेनि लोगो लोगो गासैबो रावसोलायगिरिनि गौथुमफोर (आथिखालाव हादराव गोनां बे बादि आफाद दं) आरो गावारि फोसावगिरिफोरनि रावसोलायगिरि गौथुमफोरखौ लोबबा खालामनायनि गोनांथि दं। गासै हाबाफारिखौ थांनायनि राहा महरै लानायनि गोसोन्थिजों लोगोसे सोरखारि आरो गुबुन एजेन्चिफोरा थिखानाय समनि गेजेराव थि लिरथाय रावसोलायनाय जायनो गोनां जागोन। बेनि अनगायैबो. राव सोलायनाय मेला (उन्दै, गेदेर मोनफ्रोमबो नोगोराव रावसोलायनाय फोरबो एबा बे बादि खुंथाय) आरो जिव खांनायनि राहा मुहरै लाग्रा रावसोलायगिरिनि फोरोंथाय हाबाफारि खुंफुंना गोदान जोलैखौ मदद खालामनायजों लोगोसे थि सुबुं सम्पद सिनायथिनाय जागोन। जों मिजिं थियोदि बे गेदेमा थांखिया रावसोलायनाय दामिनाव बेरखांगोन।